##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*OBČINA VITANJE*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

Številka: 9000-004/2019-03

Datum: 28. 3. 2019

**POROČILO O IZPOLNITVI SKLEPOV 3. redne seje OS z dne 25. 1. 2019 in 1. izredne seje OS z dne 18. 3. 2019**

**3. redna seja OS:**

**K tč. 6**

Program dela, finančni in kadrovski načrt Center Noordung;

SKLEP št 1: Občinski svet soglaša s predlogom finančnega načrta in programom dela za JZ Center Noordung za poslovno leto 2019.

SKLEP št 2: Občinski svet Občine Vitanje daje soglasje k Aktu o spremembah in dopolnitvah Akta o notranji organizaciji dela in sistemizaciji delovnih mest v Centru vesoljskih tehnologij Hermana Potočnika Noordunga – 3. sprememba.

SKLEP št 3: Občinski svet daje soglasje za uvrstitev nove zaposlitve za tri razrede višji plačilni razred, to je 35. plačilni razred.

*Sklepi so bili posredovani JZ Center Noordung.*

# K tč. 7

Obravnava predloga odloka o proračunu Občine Vitanje za leto 2019;

SKLEP št. 1: Občinski svet Občine Vitanje na svoji 3. redni seji dne 25. 1. 2019 sprejme Odlok o proračunu Občine Vitanje za leto 2019.

SKLEP št. 2: Občinski svet Občine Vitanje na svoji 3. redni seji dne 25. 1. 2019 sprejme načrt ravnanja z nepremičnim premoženjem Občine Vitanje za leto 2019.

SKLEP št. 3: Občinski svet Občine Vitanje na svoji 3. redni seji dne 25. 1. 2019 sprejme sklep o zadolževanju občine za izvrševanje proračuna Občine Vitanje za leto 2019 iz naslova 21. in 23. člena Zakona o financiranju občin (Uradni list RS, št. 123/06, 101/07 – odl. US, 57/08, 94/10 – ZIU, 36/11, 40/12 – ZUJF, 104/12, 101/13 - ZIPRS1415, 14/15 - ZIPRS1415-D, 14/15 – ZUUJFO, 96/15 - ZIPRS1617, 80/16 - ZIPRS1718, 33/17 - ZIPRS1718-A, 17/17, 21/18; v nadaljevanju ZFO-1) in v skladu z 10. členom Zakona o spremembah Zakona o financiranju občin (Zradni list RS, št. 71-3416/17; v nadaljevanju ZFO-1C), z odplačilno dobo devet let z enoletnim moratorijem, obrestna mera kredita je 0% (brez EURIBOR), zadolžitev v višini 3% skupne primerne porabe občin, za investiciji:

* Rekonstrukcija mostu čez Hudinjo na Fužinah, številka projekta v načrtu razvojnih programov OB137-17-0007 in
* Rekonstrukcija LC 460043 Slatinškov vrh – Hudinja – Vodonik ( Večkov graben – Rakovec), številka projekta v načrtu razvojnih programov OB137-18-0012.

SKLEP št. 4: Občinski svet Občine Vitanje na svoji 3. redni seji dne 25. 1. 2019 sprejme sklep o načrtu odplačila kredita, najetega v višini 3% skupne primerne porabe občin v osemnajstih anuitetah. Prva anuiteta zapade 15. marca proračunskega leta in druga anuiteta 15. septembra proračunskega leta, odplačilo se prične leta 2021 in zaključi leta 2029.

*Odlok o proračunu Občine Vitanje za leto 2019 je bil objavljen v Uradnem glasilu slovenskih občin 4/2019 in se izvaja.*

# K tč. 9 in 10

Obravnava spremembe statuta; in

Obravnava predloga odloka o imenovanju delovnih in drugih teles občinskega sveta;

SKLEP št. 1: Občinski svet Občine Vitanje sprejme spremembo statuta v na seji predstavljeni vsebini.

SKLEP št. 2: Občinski svet Občine Vitanje sprejme Odlok o ustanovitvi delovnih teles Občinskega sveta Občine Vitanje.

*Sprememba statuta in odlok sta bila objavljena* *v Uradnem glasilu slovenskih občin 4/2019.*

# K tč. 11

Imenovanje članov svetov vaških in trške skupnosti;

SKLEP: Občinski svet Občine Vitanje na svoji 3. seji 25. 1. 2019 imenuje v svete vaških skupnosti Ljubnica, Stenica, Vitanjsko Skomarje, Brezen, Spodnji Dolič, Paka, Hudinja in Trške skupnosti Vitanje člane po seznamu iz Priloge 2: Predlog imenovanj v svete vaških in trške skupnosti zapisnika 2. seje KVIAZ in po dodatnem predlogu komisije, da se v svet VS Paka doda imena .

*Na podlagi imenovanja so bili sklicani sestanki svetov vaških in trške skupnosti, na katerih so člani izvolili predsednike svetov.*

# K tč. 13

1. Župan je predstavil vlogo občana za izvzem javne poti, ki se več ne uporablja, iz statusa javnega dobra. Zemljišče postane last Občine Vitanje.

SKLEP: Občinski svet Občine Vitanje potrjuje ukinitev javnega doba na parceli št. 1082/21 k. o. Paka po vlogi št. 7113-001/2019 – 01.

*Sklep je bil izveden z ustreznim vpisom v zemljiško knjigo*.

1. Župan je predstavil vlogo kupca zazidalne parcele na Kompoševem za spremembo občinskega prostorskega načrta v tem delu tako, da bi bila mogoča gradnja stanovanjskega objekta z ravno streho.

SKLEP: Občinski svet dovoljuje investitorju nadaljevanje postopka za spremembo občinskega prostorskega načrta v območju stanovanjske gradnje Kompoševo za območje dveh parcel v stanovanjski enoti z možnostjo izvajanja mirne pisarniške poslovne dejavnosti z ravno streho, kot je predstavljeno v vlogi št. 3505-001/2019 – 01.

*Po podpisu izjave o prevzemu stroškov postopka je bil objavljen sklep o začetku priprave Občinskega podrobnega prostorskega načrta za spremembo ZN pod Kompošem v Uradnem glasilu slovenskih občin, št. 10/2019.*

1. Župan je predstavil ponudbo odvetniške pisarne za nudenje splošno dostopnih pravnih nasvetov našim občanom vsak ponedeljek za 350 EUR/mesec. SKLEP: Občina Vitanje bo od odvetniške pisarne pridobila besedilo letne pogodbe, s katero bo občinski svet seznanjen na naslednji seji.

*Pogodba bo predstavljena na tej seji.*

**1. izredna seja OS:**

# K tč. 2

*Obravnava problematike postavitve kipov pionirjev vesoljske znanosti v Vitanju;*

SKLEP: Občinski svet sprejme stališče, da se naslednja 2 kipa postavi k sedanjim pri Centru Noordung oz. Ksevtu, o možni prestavitvi in naslednjih postavitvah bo svet odločal sproti.

*Postavitev naslednjih dveh kipov je 19. aprila predvidena pri Centru Noordung.*

**K tč. 4.**

Obravnava soglasja (novo) k uvrstitvi v višji plačilni razred za zaposlitev v JZ Center Noordung;

SKLEP št. 1: Občinski svet preklicuje soglasje Javnemu zavodu Center vesoljskih tehnologij Hermana Potočnika Noordunga za uvrstitev nove zaposlitve , ki je bilo izdano na 3. redni seji 25. 1. 2019

SKLEP št. 2: Občinski svet podaja soglasje Javnemu zavodu Center Noordung za uvrstitev novo zaposlene v za dva plačilna razreda višji plačilni razred, kot je plačilni razred delovnega mesta, ob nastopu zaposlitve.

*Sklepa sta bila posredovana Centru Noordung.*

Zapisala: **ŽUPAN**

Romana Holobar **Slavko VETRIH**